Á myndinni er fyrsti hópur tæknimanna sem fór á staðinn í júní 2006 . Frá hægri : Örn Svavarsson Opnum Kerfum , Robin Zarine yfirmaður tölvudeildar menntamálaráðuneytis Seychelles , Halldór Guðmundsson Skýrr , Valgeir Ólafsson OgSvo , Christian Cafrine deildarstjóri í menntamálaráðuneyti Seychelles , Danny Faure þáverandi menntamálaráðherra , núverandi fjármálaráðherra , Margeir Reynisson Hafnarfjarðarbæ , Guðmundur Hólmsteinsson og Erik Ágústsson frá Íslenskum aðalverktökum . Á smáeyjum í Indlandshafi hafa Íslenskir aðalverktakar ásamt fjölda fyrirtækja tölvuvætt alla grunnskóla Seychelles-eyja . Verkefnið hefur staðið í rúm tvö ár og fjöldi tæknimanna og kennara farið á staðinn til að kenna á búnaðinn . Alls hafa rúmlega 500 tölvur verið settar upp í skólunum og þær allar búnar íslenskum kennsluhugbúnaði . Meðal fyrirtækja og stofnana sem hafa stutt þetta eru Skýrr , Opin Kerfi , Glitnir , Síminn , Microsoft , Unesco , Námsgagnastofnun , Kaupþing , Eimskip , Reykjavíkurborg , Hafnarfjarðarbær , Nýherji , Ískraft , Klæðning , Og Svo ehf. , Monstro , Byggingafélagið Bakki , Hlaðbær-Colas , Holræsahreinsun , Ísar hf og fleiri . Á Seychelleseyjum : Menntamálaráðuneyti Seychelles , Air Seychelles og Cable & Wirless . Alls hafa rúmlega 20 manns farið til eyjanna vegna verkefnisins frá júní 2006 .